  Виталий Пронин 3-тӥ-9-тӥ гудырикошконэ Удмуртие вуозы Россиысь 16 блогеръёс. Арня ӵоже соос котырскозы ёросъёстӥ, тодматскозы шаермылэн улонэныз, калыкъёслэн сям-йылолъёсынызы. Адӟемзы но тодэмзы сярысь вералозы меӵак эфир пыр асьсэ мерлыко бамъёсазы. — Ми ӧтимы быдэс Россиысь тодмо блогеръёсты, соос асьме ошмесо шаермы сярысь быдэс Россия тыр мед вералозы шуыса, — маде проектлэн авторез Елена Столбова. — Оскисько, блогеръёслэн эшъёссы синмаськозы шаермылы но матысь дыре асьме доры куное вуозы шуыса. Егит блогеръёс котыртозы Ижез, Сарапулэз, Воткинскез, Глазовез, пыралозы П. Чайковскийлэн музей-коркаяяз, Иднакар, Лудорвай музейёсы, Башенинлэн корказ. Веръялозы перепеч, пӧралозы пельнянь, лэсьтозы ибырвесь… Проектэз сӥё-дано усьтозы 3-тӥ гудырикошконэ 15.00 часын «Бобровая Долина» этнокомплексын.  Мария Петрова  